Михаил Лермонтов
Пред картина на Рембранд

Превод от руски: Николай Бояджиев, —

chitanka.info

Разбираше ти, мрачен гений,

мечтите в скръбните му дни,

ония страсти вдъхновени,

с които Байрон ни плени.

Пред тайнствения лик изправен,

в миг резките черти познах.

Не бе ли туй беглецът славен

в одеждата на свят монах?

Дали от тайно престъпление

умът възвишен се гнети?

Кръгът е тъмен: скръб, съмнение

в надменния му взор пламти.

Естествен ли си го изписал

или с лице на идеал?

През тежки дни ли свойта мисъл

и своя дух си пресъздал?

Но в тайната велика взора

да вникне и не би могъл.

Тя за безчувствените хора

ще бъде вечно укор зъл.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.